# Efectes especials (filtres)

## Simular una pel·lícula infraroja

Gilles
Caulier

    caulier_dot_gilles_at_gmail_dot_com

Gerhard
Kulzer

    gerhard at kulzer dot net

El filtre pel·lícula infraroja del &digikam; simula material de pel·lícula infraroja tradicional.

KDE
Digikam

## Introducció

La simulació del material de pel·lícula infraroja clàssica (l'efecte es renderitza en blanc i negre) és un interessant efecte d'alienació que encara és més fort i impressionant que la conversió a negre i blanc purs. Es millora el contrast i un toc abstracte, que pot sustentar l'expressió del fotògraf com a artista. És com prendre una imatge en blanc i negre amb un filtre vermell a les lents de la càmera. Les àrees que reflecteixen poca llum vermella, &pex;, el cel, es mostraran com de baixa densitat, àrees fosques. Les àrees que reflecteixen bé la llum vermella, &pex;, la majoria del fullatge verd, seran zones d'alta densitat. I els paisatges nevats seran realment espectaculars.

L'algorisme es basa en el mètode de la guia d'aprenentatge «Simulate Infrared Film» del lloc web GimpGuru.org disponible en aquest URL. El filtre tracta de reproduir la famosa pel·lícula infraroja SFX200 d'Ilford(tm). Aquesta pel·lícula té un interval ISO de 200 a 800.

### Usar el «Filtre infraroig»

La part esquerra del diàleg us permet seleccionar la regió que es mostrarà a la secció vista prèvia. Moveu el rectangle vermell amb el ratolí per mostrar l'efecte sobre diferents parts de la imatge.

La part inferior proporciona els dos controls, «Gra de la pel·lícula» i «Sensibilitat ISO». Marqueu la casella Afegeix gra de pel·lícula si voleu simular la textura granulada d'una pel·lícula d'alta sensibilitat. El control lliscant del nivell ISO modifica la quantitat de gra de pel·lícula afegit i el predomini del color verd (clorofil·la a la naturalesa) en el mesclador de conversió. Les pastures verdes es convertiran en blancs com la neu! Proveu-ho.

Atès que el filtre barreja els canals de color per reproduir una pel·lícula infraroja (amb èmfasi sobre el canal verd), no es pot simular l'efecte infraroig des de la fotografia original en blanc i negre, ja que falta la informació de color.

### El filtre en acció

Aquest és un exemple de l'efecte de pel·lícula infraroja aplicat a una imatge en color presa en els paisatges de Nova Zelanda. La imatge original és (1) i la imatge convertida és (2). La sensibilitat de la pel·lícula utilitzada per a simular la pel·lícula infraroja és ISO de 400. Valors ISO més alts crearan una mena d'aura a les llums intenses.

El filtre infraroig en acció

## Gra de pel·lícula

Gerhard
Kulzer

    gerhard at kulzer dot net

El filtre gra de pel·lícula del &digikam; reprodueix les tècniques de gra de pel·lícula tradicional de les pel·lícules d'alta velocitat.

KDE
Digikam

## Introducció

El filtre gra de pel·lícula del &digikam; és una eina fàcil per presentar gra de la pel·lícula sobre les vostres imatges com es coneix des del material de pel·lícula d'alta velocitat clàssica, per exemple, el famosa B/W KodaK Tri-X. Per tal d'augmentar la sensibilitat de la pel·lícula, els fabricants fan servir grans de plata en l'emulsió fotogràfica.

L'efecte de gra de pel·lícula dóna a les vostres fotografies una determinada atmosfera o sembla que us transporta en el temps. La imatge tractada adquirirà una atmosfera atemporal, separada de la vida quotidiana. Si voleu que l'aspecte gra de pel·lícula sorrenc, casa d'art, fotografia de carrer, especialment en fotografies monocromàtiques, utilitzeu aquest filtre.

### Usar el filtre «Gra de pel·lícula»

Hi ha un control lliscant calibrat en la sensibilitat ISO per a controlar la intensitat i granularitat del gra. El valor per omissió s'estableix a ISO 2400, encara que sovint es requereixen valors més alts. Si encara voleu més gra, apliqueu el filtre diverses vegades.

### El filtre en acció

Aquest és un exemple de l'efecte gra de pel·lícula aplicat sobre una imatge en blanc i negre. La imatge original és (1) i la imatge corregida és (2). La sensibilitat de la pel·lícula utilitzada per a simular el gra de pel·lícula és ISO 1600.

El filtre «Gra de pel·lícula» en acció

## Pintura a l'oli

Gerhard
Kulzer

    gerhard at kulzer dot net

El filtre pintura a l'oli del &digikam; dóna a la vostra imatge l'aspecte d'una pintura a l'oli. Utilitza un algoritme propietat d'en Pieter Voloshyn.

KDE
Digikam

## Introducció

El filtre pintura a l'oli del &digikam; dóna a les vostres imatges digitals un bonic aspecte com pintura a l'oli. Imatges de la naturalesa i de natura morta són molt adequades per a aquest efecte.

### Usar el filtre «Pintura a l'oli»

Hi ha dos controls lliscants per a controlar l'efecte. El control lliscant superior selecciona la Mida del pinzell entre 1 i 5. Els pinzells més grans són més adequats per a imatges grans. Suavitzat controla el suavitzat o, vist des de l'altre costat, la deformació.

### El filtre «Pintura a l'oli» en acció

Aquest és un exemple de l'efecte del filtre pintura a l'oli. La imatge original és (1) i la imatge transformada és (2). La Mida del pinzell per a aquesta mida d'imatge de 640 píxels és 1, Suavitzat és 17.

Vista prèvia de l'efecte d'imatge «Pintura a l'oli»

## Dibuix al carbonet

Gerhard
Kulzer

    gerhard at kulzer dot net

El carbonet del &digikam; és un filtre d'efecte que com a resultat crea un esbós de carbonet.

KDE
Digikam

## Introducció

El filtre carbonet del &digikam; utilitza els degradats de color i lluminositat per presentar un dibuix al carbonet en escala de grisos. Les línies que defineixen el contorn de la imatge són pronunciades. Les imatges que canvien amb lentitud els degradats no són ideals per aquest efecte. És útil que imagineu l'escena fent-la com un dibuix a mà, escolliu la imatge amb la que començar.

### Usar el filtre «Carbonet»

Hi ha dos controls lliscants per controlar l'efecte en una escala d'1 a 100. El control lliscant superior selecciona la mida del llapis, mentre que el segon control lliscant ajusta el contrast (suavitzat).

### El filtre «carbonet» en acció

Aquest és un exemple del filtre carbonet. La imatge original és (1) i la imatge transformada és (2). S'apliquen els valors per omissió 30 i 10. El resultat es pot millorar ajustant els nivells de lluminositat.

El filtre «carbonet» en acció

## Imatge amb relleu

Gerhard
Kulzer

    gerhard at kulzer dot net

El filtre relleu del &digikam; esculpeix la vostra imatge en 3D com si estigués impresa en cera. Utilitza un algoritme propietat d'en Pieter Voloshyn.

KDE
Digikam

## Introducció

El filtre relleu del &digikam; és una eina ràpida per a renderitzar les vostres imatges en un efecte 3D. Funciona especialment bé en imatges amb una estructura simple on el color no és el contingut més important. El filtre utilitza la diferència entre els colors i la lluminositat per convertir-lo en un de gris, paisatge lunar il·luminat des de les 10 hores.

### Usar el filtre «Relleu»

El control Profunditat permet definir el contrast del filtratge. Un valor de 30 (10%) és l'estàndard.

### El filtre «Relleu» en acció

Aquest és un exemple de l'efecte de relleu. La imatge original és (1) i la imatge corregida és (2). El nivell de Profunditat aplicat és del 10%.

El filtre «Relleu» en acció

## Efecte especial de distorsió

Gilles
Caulier

    caulier_dot_gilles_at_gmail_dot_com

Gerhard
Kulzer

    gerhard at kulzer dot net

L'efecte especial de distorsió del &digikam; és una sèrie d'efectes de distorsió per a imatges fotogràfiques digitals.

KDE
Digikam

## Introducció

Amb aquest conjunt de filtres, podeu transformar una fotografia normal en una obra d'art per emmarcar utilitzant operacions que distorsionen. Utilitza algoritmes amb copyright d'en Pieter Voloshyn.

### Usar el filtre

Aquests són els efectes de distorsió disponibles:

Tipus | Vista prèvia
--- | ---
Ull de peix: blega la fotografia al voltant d'una forma esfèrica en 3D per a reproduir aquest efecte fotogràfic comú. |
Molinet: gira la fotografia per a presentar un patró de molinet. |
Cilindre horitzontal: blega la fotografia al voltant d'un cilindre horitzontal. |
Cilindre vertical: blega la fotografia al voltant d'un cilindre vertical. |
Cilindre H/V: blega la fotografia al voltant de 2 cilindres, vertical i horitzontal. |
Caricatura: distorsiona la fotografia amb efecte de «Ull de peix» invertit. |
Múltiples cantonades: divideix la fotografia com un patró de múltiples cantonades. |
Ones horitzontals: distorsiona la fotografia amb ones horitzontals. |
Ones verticals: distorsiona la fotografia amb ones verticals. |
Blocs d'ones 1: divideix la imatge en cel·les i li dóna un aspecte com si es veiés a través de blocs de vidre. |
Blocs d'ones 2: com «Blocs d'ones 1», però amb una altra versió de la distorsió blocs de vidre. |
Ones circulars 1: distorsiona la fotografia amb ones circulars. |
Ones circulars 2: una altra variació de l'efecte «Ones circulars». |
Coordenades polars: converteix la fotografia de rectangular a coordenades polars. |
Coordenades no polars: efecte de coordenades polars invertit. |
Mosaic: divideix la fotografia en blocs quadrats i es mouen de forma aleatòria dins de la imatge. |

Alguns efectes poden prendre molt de temps a executar-se i això causa una càrrega de la CPU. Sempre podreu cancel·lar el càlcul prement el botó Cancel·la durant la renderització de la vista prèvia.

### El filtre de distorsió en acció

El diàleg de l'eina «Efecte especial de distorsió» en acció està disponible a continuació.

La vista prèvia del diàleg de l'eina «Efecte especial de distorsió»

## Efectes especials de difuminat

Gilles
Caulier

    caulier_dot_gilles_at_gmail_dot_com

Gerhard
Kulzer

    gerhard at kulzer dot net

L'efecte especial de difuminat del &digikam; són una sèrie d'efectes de difuminat per a imatges fotogràfiques digitals.

KDE
Digikam

## Introducció

Amb aquest conjunt de filtres, podeu transformar una fotografia normal en una obra d'art per emmarcar utilitzant operacions que difuminen. Utilitza algoritmes amb copyright d'en Pieter Voloshyn.

### Usar l'«Efecte especial de difuminat»

Aquests són els efectes especials de difuminat disponibles:

Tipus | Vista prèvia
--- | ---
Difuminat per zoom: difumina la imatge al llarg de les línies radials a partir d'un punt central especificat. Simula el difuminat d'una càmera amb zoom, el qual dóna a la fotografia un expressió dinàmica que sovint es veu en fotografies esportives. |
Difuminat radial: difumina la imatge donant un efecte de gir als píxels al voltant d'un punt central especificat. Simula el desenfocament d'una càmera giratòria. |
Difuminat llunyà: difumina la imatge per a simular l'efecte d'una lent de càmera desenfocada. El tema sembla retrocedir a un segon pla. |
Difuminat per moviment: difumina la imatge sacsejant els píxels horitzontalment. Simula el desenfocament d'una càmera en moviment lineal, &ead;, com una fotografia presa des d'un cotxe o un tren. |
Difuminat de focus: difumina les cantonades de la imatge per a reproduir la distorsió astigmàtica d'una lent. |
Difuminat per atenuació: difumina la imatge suaument en sobre els tons més foscos i fortament en els més lluminosos. Això li dóna a les fotografies un efecte de somni i d'enfocament suau sense brillantor (efecte de Hamilton). És ideal per crear retrats romàntics, fotografies amb glamour, o afegir un fulgor càlid i subtil. |
Difuminat per sacseig: difumina la imatge movent els píxels de forma aleatòria simulant el desenfocament d'una càmera en moviment arbitrari. |
Difuminat intel·ligent: troba les vores de color a la fotografia i les difumina sense enterbolir la resta de la imatge. |
Vidre glaçat: difumina la imatge simulant una dispersió de la llum a l'atzar filtrada a través d'un vidre glaçat. |
Mosaic: difumina la imatge dividint la fotografia en cel·les rectangulars i després recrea l'ompliment de les cel·les amb el valor mitjà dels píxels. |

Alguns efectes poden prendre molt de temps a executar-se i això causa una càrrega de la CPU. Sempre podreu cancel·lar el càlcul prement el botó Cancel·la durant la renderització de la vista prèvia.

### L'«efecte especial de difuminat» en acció

Un exemple del diàleg de l'«Efecte especial de difuminat» en acció es mostra a continuació.

La vista prèvia del diàleg de l'eina «Efecte especial de difuminat»

## Gotes de pluja

Gerhard
Kulzer

    gerhard at kulzer dot net

El filtre Gotes de pluja del &digikam; posa boniques gotes de pluja a la imatge.

KDE
Digikam

## Introducció

Les gotes de pluja és una petita eina bonica per posar gotes d'aigua a les imatges. Naturalment, renderitza la vostra imatge amb una mena d'efecte mullat. Utilitza un algoritme amb copyright d'en Pieter Voloshyn.

### Usar el filtre «Gotes de pluja»

Tres controls lliscants permeten controlar l'efecte de filtre:

Mida de la gota, òbviament, permet canviar la mida de les gotes. Atès que la mida de la gota no s'escala automàticament amb la mida de la imatge, sovint és necessari reduir la mida per a les imatges petites. Nombre canvia el nombre i la densitat de les gotes. Ull de peix canvia l'efecte òptic de les gotes a través de la imatge.

Podeu mantenir una zona neta de les gotes de pluja amb l'eina Selecciona de l'editor d'imatges del &digikam;. Seleccionant l'àrea a evitar (per exemple una cara) abans de llançar el filtre gotes de pluja, mantenint-la lliure de gotes de pluja.

### El filtre «Gotes de pluja» en acció

Aquest és un exemple del filtre de gotes de pluja. La imatge original és (1), mostra una tranquil·la posta de sol, la imatge transformada és (2), indica una posta de sol després d'una tempesta. Per aquest exemple s'han utilitzat els valors per omissió.

Vista prèvia de l'efecte d'imatge «Gotes de pluja»